वेज मंचूरीयॅन एक भारतीय चाइनीज डिश है. खाने में बहुत स्वादिष्ट इस मंचूरीयॅन को बनाना भी आसान होता है. मिली जुली सब्जियों की बॉल्स को तल कर फिर उन्हे स्पाइसी सौस में डालकर बनाई गयी है यह डिश. इस स्वादिष्ट मंचूरीयॅन को आप राइस या फिर नूडल्स किसी के साथ भी सर्व कर सकते हैं. आप चाहें तो तली मंचूरीयॅन बॉल्स को नाश्ते के तौर पर भी सर्व कर सकते हैं. यह डिश वेगेन है मतलब की जो लोग दूध से एलर्जिक हैं वो भी इसे खा सकते हैं.